ক্রিকেটেও এখন টাকার ছড়াছড়ি। ক্রিকেটারদের ধনী করে দেওয়ার কাজটা করছে বিভিন্ন দেশের ঘরোয়া টি টোয়েন্টি প্রতিযোগিতাগুলো। আইপিএল খেলে কোটি টাকার বেশি আয় করছেন বাংলাদেশের শাকিব আল হাসান ও মুস্তাফিজুর রহমানও।
আরও পড়ুন
আইপিএলের বল গড়ানোর আগেই শাহরুখের কেকেআর সবার উপরে। কেন জানেন?
আইপিএল নিশ্চয়ই দেখবেন আপনি। আধার কার্ড আছে তো?
গত মরসুমের আইপিএল-এ নাম করেছিলেন মুস্তাফিজুর। এ বারও তিনি আছেন সানরাইজার্স হায়দরাবাদের তালিকায়। পুরো মরসুম খেললে বাংলাদেশের বাঁ হাতি এই পেসার পাবেন প্রায় ১ কোটি ৪০ লাখ টাকা। কলকাতার হয়ে পাঁচ মরসুম খেলা শাকিব-এর অঙ্কটা এর দ্বিগুণ। গোটা মরসুম খেললে তিনি পাবেন ২ কোটি ৮০ লাখ টাকা। 
এ বারের আইপিএলে বাংলাদেশের দুই ক্রিকেটার গোটা মরসুম খেলবেন কি না, তা নিয়ে সন্দেহ রয়েছে। আইপিএল শুরু হচ্ছে এপ্রিলের ৫ তারিখ। তার আগে শ্রীলঙ্কা সফরে যাবে বাংলাদেশ। এখনও চূড়ান্ত সূচি হয়নি। দেড় মাসের সফরের শেষ দিনগুলো এপ্রিলের মধ্যে পড়বে বলেই মনে করা হচ্ছে। সে ক্ষেত্রে আইপিএল থেকে এ বার পুরো টাকা না–ও পেতে পারেন শাকিব ও মুস্তাফিজ। জাতীয় দলে খেলতে গিয়ে অর্ধেক মরসুম খেলতে না পারলে পাবেন অর্ধেক টাকা।